ΚΑΝΟΝΙΣΜΟΣ ( ΕΟΚ ) αριθ . 4061/88 ΤΗΣ ΕΠΙΤΡΟΠΗΣ της 21ης Δεκεμβρίου 1988 περί συμπληρωματικών λεπτομερειών εφαρμογής όσον αφορά τα πιστοποιητικά εισαγωγής για ορισμένα μεταποιημένα προϊόντα με βάση τα ξυνά κεράσια καταγωγής Γιουγκοσλαβίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2247/88 ( 2 ), και ιδίως το άρθρο 14 παράγραφος 3 και το άρθρο 15 παράγραφος 4,

τον κανονισμό ( ΕΟΚ ) αριθ . 1201/88 του Συμβουλίου της 28ης Απριλίου 1988 για την καθιέρωση μηχανισμού κατά την εισαγωγή για ορισμένα μεταποιημένα προϊόντα με βάση τα ξυνά κεράσια καταγωγής Γιουγκοσλαβίας ( 3 ), και ιδίως το άρθρο 5,

Εκτιμώντας :

ότι η Γιουγκοσλαβία ανέλαβε την υποχρέωση να περιορίσει την εξαγωγή των προϊόντων αυτών προς την Κοινότητα σε ετήσιο ποσότητα 19 900 τόνων - ότι ο κανονισμός ( ΕΟΚ ) αριθ . 1201/88 προβλέπει ότι η Επιτροπή αναστέλει την έκδοση των πιστοποιητικών εισαγωγής μόλις οι εισαγωγές υπερβούν την εν λόγω ποσότητα - ότι πρέπει να καθοριστούν ορισμένες λεπτομέρειες εφαρμογής για να εξασφαλιστεί η καλή διαχείριση του εν λόγω καθεστώτος, και ιδίως για να υπάρξει εγγύηση ότι δεν πρόκειται να υπάρξει υπέρβαση των ποσοτήτων που καθορίζονται ετησίως - ότι οι λεπτομέρειες αυτές πρέπει να αφορούν ιδίως την έκδοση των πιστοποιητικών μετά τη λήξη προθεσμίας που διευκολύνει τον έλεγχο των διαθεσίμων ποσοτήτων καθώς και τις αναγκαίες ανακοινώσεις εκ μέρους των κρατών μελών - ότι οι λεπτομέρειες αυτές είναι συμπληρωματικές στις διατάξεις που έχουν θεσπιστεί από τον κανονισμό ( ΕΟΚ ) αριθ . 743/87 της Επιτροπής της 13ης Μαΐου 1987 περί ειδικών λεπτομερειών εφαρμογής του καθεστώτος των πιστοποιητικών εισαγωγής και του προκαθορισμού στον τομέα των μεταποιημένων προϊόντων με βάση τα οπωροκηπευτικά ( 4 ) και τον κανονισμό ( ΕΟΚ ) αριθ . 3719/88 της Επιτροπής της 16ης Νοεμβρίου 1988 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα ( 5 ), εκτός από την περίπτωση κατά την οποία ο παρών κανονισμός προσδιορίζει ότι γίνεται παρέκκλιση - ότι για να εξασφαλιστεί η καλή διαχείριση του εν λόγω καθεστώτος εισαγωγής είναι, εξάλλου, αναγκαίο να προβλεφθεί βραχύτερη διάρκεια ισχύος των πιστοποιητικών εισαγωγής και περιορισμός όλων των εργασιών όσον αφορά τα πιστοποιητικά στο ίδιο ημερολογιακό έτος, καθώς και τακτική ανακοίνωση εκ μέρους των κρατών μελών των ποσοτήτων για τις οποίες χρησιμοποιήθηκαν τα πιστοποιητικά - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Οι εισαγωγές των μεταποιημένων προϊόντων με βάση τα ξυνά κεράσια καταγωγής Γιουγκοσλαβίας που περιλαμβάνονται στο παράρτημα ΙΙ του κανονισμού ( ΕΟΚ ) αριθ . 1201/88 υπάγονται στις διατάξεις του παρόντος κανονισμού .

Άρθρο 2 1 . Τα πιστοποιητικά εισαγωγής εκδίδονται την πέμπτη εργάσιμη ημέρα μετά την ημέρα της σχετικής υποβολής εφόσον η Επιτροπή δεν έχει θεσπίσει εν των μεταξύ ιδιαίτερα μέτρα . Η αίτηση δεν μπορεί να υποβληθεί πριν από την 1η Ιανουαρίου του έτους εισαγωγής του προϊόντος .

Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μειώσεως των ζητουμένων ποσοτήτων .

2 . Κατά παρέκκλιση από το άρθρο 8 παράγραφος 4 του κανονισμού ( ΕΟΚ ) αριθ . 3719/88, η ποσότητα που τίθεται σε ελεύθερη κυκλοφορία δεν μπορεί να είναι μεγαλύτερη από εκείνη που αναφέρεται στις θέσεις 17 και 18 του πιστοποιητικού εισαγωγής . Ο αριθμός 3 εγγράφεται για το σκοπό αυτό στη θέση 19 του εν λόγω πιστοποιητικού .

Άρθρο 3 Κατά παρέκκλιση από το άρθρο 2 παράγραφος 1 του κανονισμού ( ΕΟΚ) αριθ . 743/87 τα πιστοποιητικά εισαγωγής για τα προϊόντα που απαριθμούνται στο παράρτημα ΙΙ του κανονισμού ( ΕΟΚ ) αριθ . 1201/88 ισχύουν κατά τη διάρκεια περιόδου δύο μηνών από την ημερομηνία της πραγματικής εκδόσεώς τους, κατά την έννοια του άρθρου 21 παράγραφος 2 του κανονισμού ( ΕΟΚ ) αριθ . 3719/88 . Εντούτοις, η διάρκεια αυτή ισχύος δεν μπορεί να υπερβεί τις 31 Δεκεμβρίου του εν λόγω έτους .

Άρθρο 4 1 . Τα κράτη μέλη ανακοινώνουν στην Επιτροπή τις ποσότητες για τις οποίες δεν χρησιμοποιήθηκαν τα εκδοθέντα πιστοποιητικά εισαγωγής .

Οι ανακοινώσεις αυτές πραγματοποιούνται πριν από τις 15 κάθε μηνός .

2 . Εφαρμόζεται το άρθρο 33 παράγραφος 5 του κανονισμού ( ΕΟΚ ) αριθ . 3719/88 .

Άρθρο 5 Ο παρών κανονισμός αρχίζει να ισχύει την 1η Ιανουαρίου 1989 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 21 Δεκεμβρίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . L 49 της 27 . 2 . 1986, σ . 1 .

( 2 ) ΕΕ αριθ . L 198 της 26 . 7 . 1988, σ . 21 .

( 3 ) ΕΕ αριθ . L 115 της 3 . 5 . 1988, σ . 9 .

( 4 ) ΕΕ αριθ . L 75 της 17 . 3 . 1987, σ . 6 .

( 5 ) ΕΕ αριθ. L 331 της 2 . 12 . 1988, σ . 1 .